شەفەق نیوز/ سەرۆک هەرێم کوردستان نێچیرڤان بارزانی، ئمڕوو جومعە، پیروزبایی کرد وە بوونەی ڕووژ ڕووژنامەگەری و یاد سەد و بیس و چوارمین ساڵەی دەرچگن ڕووژنامەی کوردستان وە لایەن میر  موقداد مەدحەت بەدرخان و یاد بیس و چوارمین ساڵەی سەندیکای ڕووژنامەوانی کوردستان.
سەرۆک هەڕێم لە بەیاننامیگ وت، " لەی یادە،  وە ڕێز و شکۆ یاد گشت ئەو ڕووژنامەنووسەیل کوردستان کەێمن ک خزمەت کردنە لە قۆناغەیل جیاواز و مژارەیل ڕووژنامەوانی کوردستان، لە سەردەم شۆرش و دویای ئازادی، وە كارامه‌يى و پيشه‌يى، ئه‌ركەیل خوەیان جیوەجی کردن و ‏لەلیان لەخاتری ‏گیانیان بەخشین.‏
لەی بوونە دووپات له‌ هه‌ڵوێست پشتگيريمان له‌ ديموكراسى، ئازادييه‌گان، ئازاديى ‏ڕووژنامەگەری و ‏رادەربڕین، مافه‌یل ئایەم و سه‌روه‌ريى ياسا کەێمن ک ستوین  ‏سه‌ره‌كيىن ئەرا هەر کۆمەڵگەیگ ئازاد و وەڕەونواچگ  و میلەت ‏كوردستان لەپای خه‌بات و ‏کوشان كردنه‌ و وە خوین و گیان خوەیان قوربانی ئەرای دانە ، ئەراوە ‏هه‌رگيز ده‌سبه‌رداريان ‏نیەوود، ئیمەیش جویر هه‌ميشه‌ وە گشت توانايگ مقیەتیان کەیمن.‏
سەرۆک هەڕێم دووپاتکرد لەبان، " بايه‌خ و گرنگيى ڕووژنامەگەری و ئه‌رکار ڕوژنامه‌نووسەیل ‏ک هه‌ميشه‌ ڕه‌چاوى كارامه‌يى و پيشه‌يي بوینە، ئه‌ركه‌یلیان وه‌رپرسانه‌ و ‏‏وه‌ شیوەی دروسىگ جیوەجی کردنە، وه‌ ويژدانه‌و راسیەیلە جویر خوەی ڕەساننە، به‌رژه‌وه‌نى ‏باڵاى ‏وڵات بخه‌نه‌ بان گشت چشتیگ، وه‌ ڕه‌خنه‌ بنياتنه‌ر و تێبينى و سه‌رنجەیلدان، ‏دەسمیەتیدەر  داموده‌زگا و دامه‌زریاگەیل نيشتمانييه‌یل بوون، ئەرا ڕاسکردن هه‌ڵه‌یل و ‏‏خاسرکردن ئه‌زموون هه‌رێم كوردستان.‏
